Document ID: /roh_data/filtered/fineweb-2-filterrobots_roh.jsonl.gz/20742

Per nus es mangiar daplü co be tour sü nudritüra: mangiar es giodimaint e dess far in prüma lingia plaschair. Il mangiar cumünaivel ans spordscha ün bun chomp d’exercizi per promouver il cumportamaint social. Per nus esa important chi saja ün’atmosfera locca a maisa. La cumposiziun dals pasts correspuonda ad ün nudrimaint san, equilibrà e stagiunal.
Nus preparain svess ils pasts ed involvain ils uffants. La preparaziun dess esser ün "ün PER tschel" ed il mangiar e rumir sü dessan esser ün "ün CUN tschel".
Il plan da l’eivna cun culazchun, marenda, giantar e marenda da las quatter penda adüna il principi da l’eivna vi da la paraid.